गुवाहाटी: बावैसो सिगां “ग्लबेल एदाल्ट टबाक सार्वे 2” नि नायबिजिरनायनि फारसे नोजोर होनानै मिरु सरकारनि देहा आरो नखर जौगाखां बिफान्नि दाटा हगारनायाव मिथिनो मोनोदि, हादोरसानि थांखु जानाय एबा सोबनाया 69. 2% हौवाफोर आरो 32. 2% हिन्जावफोर आरो गासै 48. 2% आ लाइमोन बैसोनि, जाय उखुन्दै गोनां आरो उखुन्दै गोयि थांखु सोबो।
 हादोरसायाव थांखु सोबनाय हुदाया बारायदों।  2009-10 माइथायनि सार्वे एबा नायबिजिरनाय बादिब्ला 39. 3% निफ्राय 42. 2% सिम बारायनायखौ नुनो मोनदों।  फारसेथिं नेसनेल लेभेलनि दाटाखौ नायोब्ला गासै हादोरनाङैनो जौखोन्दोनि बिबांआ खमायदों।  प्रेस रिलिसनि गेजेरजों खौरां मोन्नाय जायो।
 आसामनि 25. 3% हौवाफोर, 0. 8% हिन्जावफोर आरो 13. 3% लाइमोनफोरा थांखु सोबो।  बेनिनो 50. 5% हौवाफोर, 32. 5 हिन्जावफोर आरो 41. 7% लाइमोनफोरा उखुन्दै गोयै थांखु सोबगासिनो दं। 